Estatua menir de Diá

L'estatua menir de Diá ò estatua menir dau Chandilhon es una estatua menir descubèrta dins la comuna de Diá dins lo departament de la Droma, en França. 

 Istorica 
En 1992, a l'ocasion d'un regrandiment de la cròta cooperativa de la Clareta de Diá, un ensems de sièis lausas foguèt mesa au jorn a una fonsor de 0,60m. Lei lausas èran diposadas leis unei còntra leis autrei. Quora Serge Durand e Daniel Orand aguèron reconegut de gravaduras sus la mai granda d'elei, l'estatua menir e doas estalas foguèron transferidas au musèu de DiáAlain Beeching, Jacques Léopold Brochier et Joël Vital, « Une exceptionnelle statue-menhir et deux stèles néolithiques entrent au musée de Die (Drôme) », Archéologia, no 340,‎ decembre de 1997. .

 Descripcion 
Lo luòc de la descubèrta correspònd a una terrassa alluviala de la Droma. Lo menir es constituit d'una lausa de cauquier gresós que sei afloraments lei mai pròches son a 20km. Ara es trocejat en quatre morcèus, a l'origina deviá mesurar mai ò mens 4m de nautor per un pès totau de mai ò mens 2 tonas. La lausa foguèt martelejada amb suenh sus una fàcia e sus lei caires. L'autra fàcia compòrta mai d'una cupulas que son origina es naturala. La fàcia martelejada compòrta mai d'una gravaduras. Dins sa partida superiora, quatre arcs de ceucle dessenhan una colana ò un pectorau. Plus bas, se pòu veire dos arcs de mai, associats a un motiu quadrangular. Un darrier signe non identificat adorna la basaAlain Beeching, Jacques Léopold Brochier et Joël Vital, « Une exceptionnelle statue-menhir et deux stèles néolithiques entrent au musée de Die (Drôme) », Archéologia, no 340,‎ decembre de 1997. .

Lei doas estelas an una auçada d'1m. Son constituidas dau meteis materiau que lo menir. Son de blòts quadrangulars d'un quarantenau de centimètres d’espés amb d'angles leugierament arredonits e una cima quasi plana. Compòrtan ges de gravaduraAlain Beeching, Jacques Léopold Brochier et Joël Vital, « Une exceptionnelle statue-menhir et deux stèles néolithiques entrent au musée de Die (Drôme) », Archéologia, no 340,‎ decembre de 1997. .

L'estil dei gravaduras es estat datat dau Neolitic mejan a finau, siá entre 5 000 e 3 000 AvCAlain Beeching, Jacques Léopold Brochier et Joël Vital, « Une exceptionnelle statue-menhir et deux stèles néolithiques entrent au musée de Die (Drôme) », Archéologia, no 340,‎ decembre de 1997. .

 Nòtas e referéncias 
Aqueste article es essencialament revirat de la version francesa de Wikipèdia.
Categoria:Estatua menir